**Lokalrådet for Kalvehave og Omegn**

**Referat af DIALOGMØDE mellem borgere og politikere** **tirsdag den 10. marts 2015, kl. 19:00 i Viemose Forsamlingshus.**

(Læsevejledning: Alm. skrift = Lokalrådets tekst. *Kursiv skrift = referat.* Rød skrift = konklusion.)

Formanden Britta Jørholt bød velkommen til de 41 fremmødte borgere samt de 6 kommunalpoliti-kere: Asger Diness Andersen (V), John Pawlik (O), Thomas Christfort (C), Carsten Olsen (A), Vibe Bøgvad (A) og Mette Høgh Christiansen (A).

Herefter blev Torben Folke Månsson præsenteret som ordstyrer, og Poul-Erik Feldt som referent.

Ordstyreren præsenterede sig selv, og gav herefter ordet til de 6 fremmødte kommunalpolitikere for en kort præsentation af sig selv.

**Indsamlede ønsker, forslag og spørgsmål:**

1. Omklædningsskur ønskes ved den kommunale badebro ved Kalvehave Havn.

*Thomas Christfort spurgte ind til problematikken, og Bjørn Ramnæs forklarede, hvor den ønskede placering var. Thomas Christfort oplyste, at man lokalt selv skulle formule- re et projektønske, og søge Vordingborg Kommune om tilskud hertil.*

1. Hastighedsbegrænsning til 40 km/t ønskes på Kalvehave Havnevej.

*Thomas Christfort oplyste, at det ville være en god idé, at drøfte dette med Trafiksikker- hedsrådet for at få en nødvendighedsanalyse. Bjørn Ramnæs argumenterede for det fornuftige i forslaget, og Britta Jørholt fulgte op med forslag om en eventuel midteraf- stribning på strækningen. På spørgsmål fra salen blev det oplyst, at man også som pri- vatperson kan rejse sådanne spørgsmål (også vedr. Langebæk), men at det måske var fornuftigt at lade ønskerne ”passere” Lokalrådet for en koordinering.*

1. Skilte ønskes ved rundkørslen i Kalvehave med angivelse af badestrand (badebro) + skiltning til Den Gule Stald på Kalvehave Havn samme sted.

*Thomas Christfort oplyste, at der i givet fald først skal sendes en præcisering af ønsket til Vordingborg Kommune, der rent administrativt kan behandle sagen i samråd med Vejdirektoratet.*

1. Kystsikring ønskes ud for Strandstien, som fører til Viemose Skov - f.eks. ved at anlægge høfder.

*Thomas Christfort orienterede om, at det var en stor og tung proces, og at det i sidste omgang er Kystinspektoratet, der skal godkende projektet. Han gav derudover tilsagn om, at han gerne ville besigtige området på et tidspunkt.*

1. Er det korrekt, at Vordingborg Kommune har planer om at fjerne toiletbygningen ved P-pladsen på Strandvej i Kalvehave? - I bekræftende fald, hvordan harmonerer det med kommunens intentioner om at give Kalvehave et ”løft” i attraktiv retning (bykvalitet, livskvalitet, øget bosætning og turisme) jf. det af Plan og Byg igangsatte projekt i 2015?

*Carsten Olsen orienterede om den kommunale strategi vedr. offentlige toiletter, der bl.a. omfatter en besluttet toiletplan, der skal reducere antallet af toiletter i kommunen, heriblandt det omtalte toilet. Der var ikke tilfredshed blandt de fremmødte vedr. dette, og det blev foreslået, at bevare toilettet til gavn og glæde for både lokale og turister. Thomas Christfort ville ikke love at forsøge at ændre en allerede truffet beslutning i kommunalbestyrelsen, men vil gerne se på en evt. kapasitetsvurdering af toiletterne på Kalvehave Havn.*

1. Lokalrådene er jo folkevalgte. Mener I politikere, at rådene har kvalifikationerne til at udarbejde lokale udviklingsplaner jf. LUP-konceptet på kommunens hjemmeside? En sådan arbejdsopgave kan evt. afskrække borgere fra at deltage i lokalrådenes arbejde.

*Mette Høgh Christiansen bekræftede, at der ikke er noget krav til lokalrådene om, at de skal udarbejde en LUP, men at det skal ses som et tilbud i forbindelse med et øget nær-demokrati.*

*Asger Diness Andersen bemærkede, at flere af dagsordenens punkter indeholdt emner, der godt kan bruges i en LUP.*

*Carsten Olsen supplerede med at opfordre alle med gode idéer og ønsker om at henven- de sig til Lokalrådet med disse – specielt hvis man ønsker tilskud hertil fra kommunen.*

1. I forskønnelsespuljen står der: ”Tilskud til etablering/reetablering af anlæg, hvor lokal- rådene eller andre grupperinger påtager sig den efterfølgende drift og vedligeholdelse” Skal lokalrådene ud med hakkejernet, hvis ”grupperingerne” efterfølgende ikke påtager sig drift og vedligeholdelse? Dette kan begrænse lysten til at involvere sig i projekter.

*Asger Diness Andersen mente ikke, at nogen kan forpligtes til en efterfølgende vedlige- holdelse af igangsatte projekter.*

*Thomas Christfort kunne ikke love, at kommunen i så fald ville overtage den eventuelt manglende vedligeholdelse.*

*Carsten Olsen supplerede med at foreslå, at man måske skulle spekulere i at ”ansætte” en såkaldt ”landsbypedel”, hvis der kunne skaffes økonomi til det.*

*Fra salen blev der spurgt, om man ikke kunne bruge ledige i kommunen til disse opga-ver.* Der kom ingen svar på dette spørgsmål.

1. På dialogmødet i 2014 blev der foreslået en forhøjelse af det nuværende årlige tilskud til lokalrådene på 18.000 kr. Fra og med året 2015 foreslår Lokalrådet et tilskud på 25.000 kr. pr. år til hvert lokalråd.

*Kaj Flinta oplyste, at beløbet var 15.000 kr. pr. år, da Lokalrådet blev oprettet i 2007.*

*Der var ikke opbakning blandt de 6 politikere til at forhøje det nuværende beløb!*

*Asger Diness Andersen opfordrede Lokalrådene til at søge diverse tilskudsmuligheder.*

1. Hvem har ”ejerskabet”, og dermed vedligeholdelsespligten, af rundkørslen i Kalvehave? Rundkørslen blev etableret af det daværende Storstrøms Amt i 2005 i samarbejde med det daværende ”Langebæk Kulturforum” og udsmykket som en kompasrose udstyret med fire kompaskoste - men nu ser den desværre lidt slidt og forsømt ud.

*Thomas Christfort oplyste, at det er Vejdirektoratet (altså Staten), der har ejerskabet og dermed også vedligeholdelsespligten. Vordingborg Kommune ønsker ikke at involvere sig i noget vedr. rundkørslen i Kalvehave.*

1. Hvordan har Vordingborg Kommune planlagt at håndtere den kommende tilflytning af flygtninge i Kalvehave? – Hvor mange kommer der? – Hvem er de? – Hvor skal de bo? – Hvor længe skal de bo her? – Er der planlagt et offentligt orienteringsmøde herom?

*John Pawlik oplyste, at der skal modtages ca. 18-20 personer i Kalvehave området, bl.a. fra Syrien, og de bliver fordelt forskellige steder, bl.a. på Hjortsøgårdvej. Det er ikke et permanent ophold, men af en varighed på 2-6 måneder, og derefter skal de flyttes til et mere permanent opholdssted. De første 3 år dækkes udgifterne fuldt ud af Staten, og derefter er det en 100% udgift for Vordingborg Kommune - så øvelsen er bl.a. at få så mange som muligt ud i lønnet arbejde.*

*Thomas Christfort var optimistisk med hensyn til tilflytning af flygtninge, men medgav at ikke alle grupper er lige nemme at integrere – men det må kunne lykkes.*

*Mette Høgh Christiansen supplerede med at fortælle om arbejdet i Vordingborg Kom-munes integrationsråd.*

*Kaj Flinta efterlyste muligheder for at kunne etablere et mødelokale for flygtninge og lokalbefolkning.*

*Der fremkom tilbud hertil fra både Den Gule Stald og Viemose Forsamlingshus.*

Der blev ikke svaret på spørgsmålet, om der er planlagt et offentligt orienteringsmøde om emnet.

* **Emner fra salen og debat:**

*Projektmedarbejder Annika Reynheim Petersen fra Plan og Byg i Vordingborg Kommune fik ordet og orienterede om det nystartede ”Projekt Kalvehave”, der primært skal være et igangsætningsprojekt for området - i lighed med det projekt, der lige er afsluttet på Øst-møn - og henviste til det af Lokalrådet afholdte borgermøde den 17. januar i år, hvor em- net blev belyst.*

*Fra salen blev der gjort opmærksom på den relativ høje gennemsnitsalder og det lave bør-netal her i området.*

*Thomas Finke mente dog, at der var flere positive muligheder at tage fat på.*

*Thomas Christfort tror på, at der er udviklingsmuligheder i området.*

*Fra salen blev lukningen af Kalvehave skole fremhævet som en væsentlig årsag til, at Kalve- have er gået i stå, og at det er meget svært at få børnefamilier til at flytte til området.*

*Spørgsmål fra salen: Hvorfor er emnet om eventuel fjernvarme i Kalvehave ikke er på den-ne dagsorden?*

*Thomas Christfort oplyste, at dette emne vil blive taget med i det af Annika omtalte projekt.*

*Spørgsmål fra salen: Hvordan forholder det sig med de kommende separat kloakeringer i vores område?*

*Thomas Christfort oplyste, at projektet angående dette i Kalvehave er udskudt i 2 år, mens man undersøger forskellige tekniske forhold/problemer, og at det først vil blive aktuelt, når forholdene omkring en eventuel ny fremtidig opvarmningsform i Kalvehave er belyst og må- ske besluttet.*

*Thomas Finke takkede for det gode samarbejde mellem Foreningen Den Gule Stald og Vor- dingborg Kommune, og orienterede om den nuværende status vedr. Den Gule Stalds frem- tid - især set i lyset af, at DTU måske først forlader Lindholm Ø i 2017 eller senere.*

*Han opfordrede derfor Vordingborg Kommune til en mere aktiv rolle over for Staten, for at få en afklaring vedr. bygningernes fremtid, og en mulig overtagelse af disse.*

*Thomas Christfort bemærkede hertil, at han ikke ønskede, at Vordingborg Kommune aktivt skulle medvirke til at hjælpe Staten eller DTU af med et bygningsmæssigt problem.*

*Folke Petersen spurgte, hvem i panelet der havde lyst til at agere som Bo Manderup (V) på dialogmødet i Jungshoved dagen før (underforstået dennes garanti for, at Jungshoved Gl. Skole fortsat vil forblive en kommunal ejendom), og give Viemose Forsamlingshus samme garanti?*

*Asger Diness Andersen påtog sig rollen og sagde, at han havde den holdning, at der må gælde samme regler for alle i dette spørgsmål.*

*------------------------*

Tiden havde nu passeret kl. 21:00, og ordstyreren afsluttede derfor mødet med at takke for god ro og orden.

Britta Jørholt takkede for fremmødet, og opfordrede alle til at komme til LKO’s generalfor-samling den 9. april 2015, kl. 19:00 i Viemose Forsamlingshus.

------------------------

Konklusionen af dette møde må være, at der ikke blev stillet direkte spørgsmål, ønsker eller opfordringer, hvortil de 6 fremmødte politikere blev afkrævet og gav tilsagn om at ville vende tilbage med et svar.

Dog må ikke glemmes de to ubesvarede spørgsmål under hhv. pkt. 7 og 10.